1.

În capitolul I partea 1.1, după punctul 11a [Decizia de punere în aplicare (UE) 2015/1918 a Comisiei] se introduce următorul punct: „11b. 32017 R 0625: Regulamentul (UE) 2017/625 al Parlamentul European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1), astfel cum a fost rectificat în JO L 137, 24.5.2017, p. 40. În sensul prezentului acord, dispozițiile regulamentului se citesc cu următoarele adaptări: (a) dispozițiile regulamentului nu se aplică în domeniul sănătății plantelor în statele AELS; (b) articolul 27 alineatul (3) se aplică cu următoarele adaptări: i. simultan cu statele membre ale UE, statele AELS iau măsuri corespunzătoare celor luate de cele dintâi pe baza actelor de punere în aplicare relevante adoptate în temeiul prezentei dispoziții; ii. în cazul unei dificultăți apărute la aplicarea actului de punere în aplicare, statul AELS în care a apărut această dificultate raportează imediat chestiunea Comitetului mixt al SEE; iii. aplicarea acestei dispoziții nu aduce atingere posibilității unui stat AELS de a lua măsuri unilaterale de protecție până la adoptarea actelor menționate la punctul (i); iv. Comitetul mixt al SEE poate lua act de actele de punere în aplicare; (c) la articolul 44 alineatul (5) și la articolul 76 alineatul (1), după cuvintele «respectivul regulament» și, respectiv, «regulamentul menționat» se adaugă cuvintele «sau în conformitate cu procedurile vamale islandeze și norvegiene»; (d) la articolul 64 alineatul (1), după cuvintele «Regulamentul (UE) nr. 952/2013» se introduc cuvintele «sau în conformitate cu procedurile vamale islandeze și norvegiene»; (e) în pofida dispozițiilor Protocolului 1 la prezentul acord, la articolul 108 alineatele (1) și (2), după cuvântul «Comisia» se adaugă cuvintele «și Autoritatea AELS de Supraveghere atunci când este vorba despre un stat AELS»; (f) articolul 124 nu se aplică statelor AELS; (g) în pofida dispozițiilor Protocolului 1 la prezentul acord, la articolul 141 alineatul (1), după cuvântul «Comisia» se adaugă cuvintele «sau Autoritatea AELS de Supraveghere în ceea ce privește statele AELS»; (h) la anexa I se adaugă următoarele: «29. Teritoriul Islandei. 30. Teritoriul Regatului Norvegiei, cu excepția Svalbard.» Acest act se aplică Islandei pentru domeniile menționate la alineatul (2) din partea introductivă.”